**Vedtægter**

**Midtbyens Fællesråd**

**Latinerkvarteret, Øgaderne, Nørre Stenbro og Skovvejskvarteret**

**§ 1 Navn og hjemsted:**

Fællesrådets navn er Midtbyens Fællesråd for Latinerkvarteret, Øgaderne, Nørre Stenbro og Skovvejskvarteret (forkortet Midtbyens Fællesråd og i nedenstående også refereret ”Fællesrådet”).

Hjemsted er Aarhus Kommune.

**§ 2 Formål:**

Midtbyens Fællesråds formål:

1. at agere som paraplyorganisation for de lokale grundejer-, beboer- og borgerforeninger, idræts- og fritidsforeninger, kirker og menighedsråd, erhvervsforeninger, erhvervsdrivende, institutioner, skoler og børneinstitutioner, borgere m.fl.
2. at medvirke aktivt til borgerinddragelse og medborgerskab i forhold til lokalområdet og Aarhus Kommune
3. at sikre et forum for drøftelse af lokale spørgsmål og være katalysator for lokale aktiviteter og lokalt samarbejde
4. at være borgernes talerør over for byråd og den kommunale forvaltning og sparringspartner for borgere samt kommune, samt
5. at modtage, formidle og behandle informationer om kommunens og andres planer i forhold til trafik, byggeri, institutioner, fællesskaber, natur, miljø, kultur mv.

**§ 3 Område:**

Latinerkvarteret, afgrænset af Nørreport, Skolebakken, Skolegyde, Domkirkepladsen, Store Torv, Lille Torv, Vestergade, Grønnegade, Nørre Alle og Nørregade.

Øgaderne, afgrænset af Nørrebrogade, Vennelyst Boulevard, Høegh Guldbergsgade, Kaserneboulevarden, Langelandsgade, Grønnegade, Nørre Allé og Nørregade.

Nørre Stenbro kvarteret, afgrænset af Kystvejen, Østbanetorvet, Østboulevarden, Nørre Boulevard, Nørrebrogade, Nørreport.

Skovvejskvarteret, afgrænset af Østbanetorvet , Skovvejen, Trøjborgvej, Kirkegårdsvej, Østboulevarden.

**§ 4 Medlemskab:**

1. Foreninger, beboergrupper, institutioner, skoler og råd, organisations- og partiafdelinger m.v. med tilhørsforhold til området kan optages som medlemsgruppe (”Medlemsgruppe” – samlet inklusive § 4, stk 2 ”Medlem” hhv. ”Medlemmmer”).
2. Husstande og enkeltpersoner med bopæl i området samt virksomheder med adresse i området kan optages som individuelle medlemmer (”Individuelt Medlem” - samlet inklusive § 4, stk 1 ”Medlem” hhv. ”Medlemmer”).
3. En anmodning om medlemskab skal indeholde navn, adresse samt kontaktperson, herunder mailadr. Anmodning om medlemskab indsendes til bestyrelsen. Bestyrelsen orienterer om optagelse på generalforsamling. Eventuelle afvisninger kan indbringes for generalforsamlingen til endelig afgørelse.
4. Ved nyt medlemskab indbetales 1 års kontingent for indeværende år ved indmeldelse. Herefter i henhold til § 7, stk. 5.
5. En tilsluttet Medlemsgruppe har ret til at stille op til 3 stemmeberettigede repræsentanter i Fællesrådet til generalforsamling. Hver repræsentant har én stemme. Repræsentanter udpeges suverænt af den enkelte Medlemsgruppe efter regler fastsat internt i gruppen.
6. Individuelle Medlemmer har hver én stemme.
7. Medlemmer kan til enhver tid udtræde af Fællesrådet.

**§ 5 Generalforsamlingen:**

1. Generalforsamlingen er Fællesrådets højeste myndighed.
2. Fællesrådet afholder en årlig generalforsamling i april måned. Generalforsamling kan ved uundgåelige hindringer for afholdelse udsættes til nærmest mulige dato.
3. Generalforsamling indkaldes med mindst 2 ugers varsel direkte til Medlemmer pr e-mail. Generalforsamlingen er åben for alle interesserede. Stemmeberettigede, i henhold til § 4, stk. 5 og stk. 6, kan kun stemme ved personligt fremmøde og der kan ikke stemmes ved fuldmagt. Der henvises endvidere til § 7, stk. 5.
4. Til vedtægtsændringer kræves tilslutning fra 2/3 af de afgivne stemmer.
5. Andre forslag kan vedtages med simpelt flertal.
6. Ved stemmelighed er forslaget ikke vedtaget.
7. Afstemninger på generalforsamlingen foretages skriftligt, når dette begæres af mindst 1 mødedeltager, eller når dirigenten træffer beslutning herom.
8. Dagsorden for den ordinære generalforsamling skal som minimum indeholde følgende punkter:
9. Valg af dirigent og referent
10. Bestyrelsens beretning
11. Godkendelse af regnskab og budget
12. Fastsættelse af kontingent
13. Indkomne forslag
14. Valg til bestyrelsen
15. Valg af revisor
16. Eventuelt
17. Forslag til drøftelse på mødet skal være bestyrelsen i hænde senest d. 15. marts.
18. Referat af generalforsamlingen udsendes pr. email til Medlemmerne og offentliggøres på Fællesrådets hjemmeside.

**§ 6 Bestyrelsen:**

1. Fællesrådet ledes af en bestyrelse.
2. Bestyrelsen vælges af generalforsamlingen og består af minimum 3 og op til 9 medlemmer. Der tilstræbes men kræves ikke repræsentation af alle geografiske områder under Fællesrådet i bestyrelsen.
3. Valgbare er alle Medlemmer.
4. Bestyrelsen hhv revisor vælges for 1 år ad gangen. Genvalg kan finde sted.
5. Der kan udpeges suppleanter til bestyrelsen ved generalforsamlingen. Suppleanter kan deltage i bestyrelsesmøder med taleret, dog uden stemmeret. Suppleanter indkaldes ved et bestyrelsesmedlems udtræden af bestyrelse eller ved forfald af mere end 6 måneders varighed og fungerer i hele det afgående bestyrelsesmedlems valgperiode.
6. Bestyrelsen konstituerer sig selv med formand og kasserer.
7. Bestyrelsen er beslutningsdygtig, når formanden og 2 bestyrelsesmedlemmer er til stede.
8. Formanden indkalder bestyrelsen ved behov eller når én af de tilknyttede Medlemmer anmoder herom.
9. Bestyrelsen fastsætter selv sin dagsorden.
10. Bestyrelsen repræsenterer Fællesrådet udadtil og varetager dets formål, jf. § 2.
11. Bestyrelsen kan beskæftige sig med alle spørgsmål af fælles interesse og kan optage kontakt til andre organisationer, instanser og enkeltpersoner med henblik på fælles aktiviteter.
12. Bestyrelsen kan nedsætte ad hoc udvalg efter behov. Bestyrelsen skal være repræsenteret i ad hoc udvalg med mindst et medlem. Ad hoc udvalg kan inkludere medlemmer uden medlemskab af Fællesråd dog ikke med flertal i ad hoc udvalg..
13. Enhver beslutning i bestyrelsen træffes ved almindeligt flertal. Står stemmerne lige, er formandens stemme afgørende.
14. Fællesrådet tegnes af formanden og af et medlem af bestyrelsen i forening.

**§ 7 Økonomi:**

1. Økonomien tilvejebringes gennem kontingenter fra Medlemmer, ved bidrag fra personer, institutioner og firmaer samt fra Aarhus Kommune.
2. Bestyrelsen kan ansøge fonde, EU og andre om økonomisk bidrag i forbindelse med projekter
3. Kontingent fastsættes af generalforsamling. Generalforsamlingen kan vælge at differentiere kontingenters størrelse.
4. Regnskabsåret følger kalenderåret og det af revisoren godkendte regnskab udsendes med indkaldelsen til generalforsamling.
5. Kontingent betales for kalenderår, dvs. perioden 1. januar til 31. december, og normal betalingsfrist er dato for den årlige generalforsamling. Kontingentrestance ophæver stemmeretten for pågældende Medlem(mer) ved generalforsamlingen.

**§ 8 Ekstraordinær Generalforsamling:**

Ekstraordinær generalforsamling indkaldes til afholdelse senest 4 uger efter fremsat krav herom med begrundet dagsorden fra mere end 3 bestyrelsesmedlemmer eller 1/5 af de stemmeberettigede repræsentanter.

**§ 9 Opløsning:**

Fællesrådet kan kun opløses efter reglerne for vedtægtsændringer, jvf. § 5, stk. 4. Ved opløsning fordeles eventuelle overskydende midler ligeligt mellem lokale kulturelle eller humanitære aktiviteter tilhørende Latinerkvarteret, Øgaderne, Nørre Stenbro og Skovvejskvarteret i henhold til generalforsamlingens beslutning.

*Vedtægterne er vedtaget på det stiftende generalforsamling den 17. juni 2015 og senest ændret på generalforsamlingen den \_\_\_\_\_\_\_\_\_\_\_\_\_, 2021.*

*Dirigent Formand*